Devante Smith-Pelly

Devante Smith-Pelly (s. 14. kesäkuuta 1992 Scarborough, Ontario, Kanada) on kanadalainen jääkiekkohyökkääjä, joka edustaa KHL-seura Kunlun Red Staria.

Ura
Seuraura
Smith-Pellyn kasvattajaseura on Toronto Jr. Canadiens,EliteProspects jossa hän pelasi GTHL-liigaa kaudella 2007–2008. Kesällä 2008 OHL-joukkue Mississauga St. Michael's Majors varasi Smith-Pellyn kahdeksantena pelaajana. Tulokaskausi 2008–2009 toi hänelle 25 pistettä, mutta toisella kaudellaan 2009–2010 Smith-Pelly jakoi tehoilla 29+32=62 joukkueen sisäisen pistepörssin voiton Casey Cizikasin kanssa. Hän jakoi sen hänen kanssaan myös kevään 2010 pudotuspeleissä tehoilla 8+6=14. Smith-Pelly oli myös St. Michael's Majorsin paras maalintekijä.

Anaheim Ducks varasi Smith-Pellyn NHL:ään toisella kierroksella 42. pelaajana kesällä 2010. Hänet palautettiin syyskuussa harjoitusleirin päätteeksi takaisin OHL:ään. Smith-Pelly oli kaudella 2010–2011 tehoilla 36+30=66 St. Michael's Majorsin toiseksi paras pistemies ja maalintekijä Justin Shuggin jälkeen. Hän jakoi 15 osumallaan koko kevään 2011 pudotuspelien maalipörssin voiton Owen Sound Attackin Rob Mignardin kanssa ja oli 21 tehopisteellään St. Michael's Majorsin paras pistemies. Kauden päätteeksi joukkue isännöi Memorial Cup-turnausta, jossa Smith-Pelly oli tehoilla 3+3=6 St. Michael's Majorsin paras pistemies ja maalintekijä. Hänet valittiin turnauksen tähdistökentälliseen. Joulukuussa 2010 Smith-Pelly teki kolme seuraavaa kautta kattavan tulokassopimuksen Anaheim Ducksin kanssa.

Kaudeksi 2011–2012 Smith-Pelly sai paikan Anaheim Ducksin NHL-joukkueesta ja pelasi kauden avausottelussa 7. lokakuuta 2011 Helsingin Hartwall Areenalla. Hänen NHL-uransa avausmaali syntyi 10. marraskuuta 2011 Nashville Predatorsin Pekka Rinteen taakse.

Helmikuussa 2015 Smith-Pelly kaupattiin Montreal Canadiensiin vaihdossa Jiří Sekáčiin.

Heinäkuussa 2017 Washington Capitals hankki hyökkääjän riveihinsä.

Maajoukkueura
Smith-Pelly voitti Ontarion joukkueessa alle 17-vuotiaiden World Hockey Challengen kultaa vuonna 2009.

Tilastot
 2007–2008  Toronto Jr. Canadiens  GTHL  66  28  27  55  127  –  –  –  –  – 2008–2009  Mississauga St. Michael's Majors  OHL  57  13  12  25  24  11  2  3  5  4 2009–2010  Mississauga St. Michael's Majors  OHL  60  29  33  62  35  16  8  6  14  20 2010–2011  Mississauga St. Michael's Majors  OHL  67  36  30  66  50  20  15  6  21  16   Mississauga St. Michael's Majors  M-Cup  5  3  3  6  4  –  –  –  –  –  2011–2012  Anaheim Ducks  NHL  49  7  6  13  16  –  –  –  –  –   Syracuse Crunch  AHL  4  0  1  1  2  –  –  –  –  – 2012–2013  Norfolk Admirals  AHL  63  13  18  31  65  –  –  –  –  –   Anaheim Ducks  NHL  7  0  0  0  0  –  –  –  –  – 2013–2014  Norfolk Admirals  AHL  55  27  16  43  29  –  –  –  –  –   Anaheim Ducks  NHL  19  2  8  10  2  12  5  0  5  24 2014–2015  Anaheim Ducks  NHL  54  5  12  17  12  –  –  –  –  –   Montreal Canadiens  NHL  20  1  2  3  12  12  1  2  3  2 2015–2016  Montreal Canadiens  NHL  46  6  6  12  22  –  –  –  –  –   New Jersey Devils  NHL  18  8  5  13  8  –  –  –  –  – 2016–2017  New Jersey Devils  NHL  53  4  5  9  12  –  –  –  –  – 2017–2018  Washington Capitals  NHL  75  7  9  16  38  24  7  1  8  12 2018–2019  Washington Capitals  NHL  54  4  4  8  15  3  0  0  0  0   Hershey Bears  AHL  20  6  8  14  2  –  –  –  –  – 2019–2020  Kunlun Red Star  KHL  36  8  3  11  40  –  –  –  –  – 8 kautta  yhteensä  NHL  395  44  57  101  137  51  13  3  16  38 4 kautta  yhteensä  AHL  144  47  43  90  98  –  –  –  –  – 3 kautta  yhteensä  OHL  184  78  75  153  109  47  25  15  40  40

Lähteet

Viitteet

Luokka:Kanadalaiset jääkiekkoilijat
Luokka:Anaheim Ducksin varaamat pelaajat
Luokka:Vuonna 1992 syntyneet
Luokka:Elävät henkilöt